Abarimon

Abarimon eller antipode er i mytologien et folk hvis føtter er bakovervendte, men som til tross for sitt handikap kan løpe fra alle konkurrenter.

Pustebesvær
I Europa ble dette folk første gang beskrevet av Plinius den eldre, som anså dem for å være hjemmehørende i India. Der skal de ha streifet rundt sammen med ville dyr i skogene. Plinius viser til opplysninger som skulle stamme fra Baiton, som var Aleksander den stores landmåler. Baiton forteller at abarimonene bare kunne puste luften i sine hjemlige daler. De var ikke i stand til å overleve noe annet sted. Derfor var det heller ikke mulig å fange dem for å bringe dem med til fjernere herskeres hoff, domstoler, eller til den store makedonske erobreren.Plinius, Naturalis historia 7, 11.

Residens
Det er mulig det her dreier seg om en overdreven utformet etnografisk beskrivelse av en gammel villstamme i områdene nær Himalaya.W. Tomaschek, RE I, 1, Sp. 16. Ifølge en annen legende beskrives Abarimon som et landskap i Skytia, en dal i Imaus-fjellene, som muligens kan være identisk med Hindukush. 

Senere er Abarimon kort blitt beskrevet i Thomas Coopers Thesaurus Linguae Romanae et Britannicae, som en folkestamme i landet Tataria. I middelalderen skal en del karttegnere, etter velkjent heliosentrisk syn, ha malt monstre i form av mennesker fra Abarimon og plassert dem ved verdens yttergrense.

Se også
 Amasoner
 Astomi
 Blemmya
 Homo caudatus
 Kyklop
 Kynokefal
 Panotti
 Skiapod

Referanser

Eksterne lenker
 http://www.lizaphoenix.com/encyclopedia/abarimon.shtml  The Phoenixian Book of Creatures

Kategori:Romersk mytologi
Kategori:Aleksander den store